2017. gada 9. augustā Rīkojums Nr. 408

Rīgā (prot. Nr. 38  27. §)

**Par Latvijas Republikas delegāciju dalībai Apvienoto Nāciju Organizācijas Personu ar invaliditāti tiesību komitejas 18. sesijā Ženēvā**

1. Lai 2017. gada 21. un 22. augustā Ženēvā piedalītos Apvienoto Nāciju Organizācijas Personu ar invaliditāti tiesību komitejas 18. sesijā, kurā tiks izskatīts Latvijas konsolidētais ziņojums par Apvienoto Nāciju Organizācijas 2006. gada 13. decembra Konvencijas par personu ar invaliditāti tiesībām izpildi, izveidot Latvijas Republikas delegāciju šādā sastāvā:

Delegācijas vadītājs

I. Alliks – Labklājības ministrijas valsts sekretārs

Delegācijas locekļi:

J. Bekmanis – Iekšlietu ministrijas Nozares politikas departamenta direktora vietnieks, Politikas izstrādes nodaļas vadītājs

E. Celmiņa – Labklājības ministrijas Sociālās iekļaušanas politikas departamenta direktore

R. Ezergailis – Latvijas Republikas pastāvīgās pārstāvniecības Apvienoto Nāciju Organizācijā Ženēvā pirmais sekretārs

M. Ivanovs – Labklājības ministrijas Sociālo pakalpojumu departamenta direktors

J. Kārkliņš – Latvijas Republikas ārkārtējais un pilnvarotais vēstnieks Apvienoto Nāciju Organizācijā Ženēvā

A. Lazarevs – Ekonomikas ministrijas Būvniecības politikas departamenta juriskonsults

V. Ļeonova – valsts sabiedrības ar ierobežotu atbildību "Autotransporta direkcija" Juridiskās daļas vadītāja

L. Medina – Tieslietu ministrijas valsts sekretāra vietniece tiesību politikas jautājumos

Ē. Miķītis – Veselības ministrijas Veselības aprūpes departamenta direktors

A. Pabērza-Draudiņa – Vides aizsardzības un reģionālās attīstības ministrijas Pašvaldību departamenta Pašvaldību pārraudzības nodaļas vecākā eksperte

M. Reigase – Valsts izglītības satura centra Vispārējās izglītības departamenta Speciālās izglītības nodaļas vadītāja

Z. Stara – Tieslietu ministrijas Civiltiesību departamenta Vispārējo civiltiesību nodaļas vadītāja

G. Švika – Valsts policijas Galvenās administratīvās pārvaldes priekšnieka vietnieks, Sadarbības un attīstības biroja priekšnieks

2. Izdevumus, kas saistīti ar piedalīšanos Apvienoto Nāciju Organizācijas Personu ar invaliditāti tiesību komitejas 18. sesijā Ženēvā, no piešķirtajiem budžeta līdzekļiem sedz institūcija, kuru pārstāv attiecīgais delegāts.

Ministru prezidents Māris Kučinskis

Labklājības ministrs Jānis Reirs